Hyvästi, Ylämaa!
Ylämaahan ma kaihoon, ma aina sen nään,
 Ylämaahan ma kaihoon metsästämään:
 polut kauriin ma käyn läpi viidan ja maan,
 Ylämaahan ma kaihoon, jos minne mä saan.
 Jää hyvästi, Pohja ja vuoristovyö,
 koti kunnon, miss’ asuu tarmo ja työ!
 Jos missä on tieni ja matkani pää,
 Ylämaa ja sen kukkulat mieleeni jää.

 Te hyvästi, tunturit, jäätikkömaat,
 ja hyvästi, laaksot ja vihreät haat!
 Te hyvästi, metsät ja aarniopuut,
 ja te vaahtiset virrat ja vuonojen suut!
 Ylämaahan ma kaihoon, ma aina sen nään,
 Ylämaahan ma kaihoon metsästämään:
 polut kauriin ma käyn läpi viidan ja maan,
 Ylämaahan ma kaihoon, jos minne mä saan.

cs:Výbor z písní a ballad/Mé srdce je v horách
de:Mein Herz ist im Hochland (Burns)